Sungai Sarawak

Sungai Sarawak terletak di barat daya negeri Sarawak, Malaysia Timur. Ulu sungai ini terletak di Banjaran Kapuas, dan mengalir sepanjang 217 km (135 mil). Sungai ini terbahagi kepada 2 iaitu Sungai Sarawak Kanan dan Sungai Sarawak Kiri. Sungai ini mengairi kawasan Asa Jaya, Kuching dan lain-lain. Pantai Damai terletak di muara Sungai Sarawak.

Selain sebagai sumber air dan jalan pengangkutan, sungai ini turut digunakan untuk tujuan sukan, contohnya "Regata Sarawak".

Banjir

Sejak akhir-akhir ini Sungai Sarawak menyebabkan banjir yang teruk di sekitar Bandaraya Kuching iaitu Batu Kawah, Batu Kitang, Satok, Kampung Bintangor, Jalan Datuk Ajibah Abol, Kudei, Tupong, Kampung Lintang, Sungai Bedil, Sungai Maong, Malihah, Gita, Landeh, Sandong dan Siniawan. Paras air sungai mencapai paras bahaya iaitu 10.8 meter pada 12 Januari 2009. Ketika itu, 119 sekolah termasuk 13 buah sekolah menengah terpaksa ditutup. Banjir besar pernah berlaku pada 24 Januari 2004 apabila Sungai Sarawak mencapai ketinggian 10.4 meter.

Rujukan

Bacaan 
 MacKinnon K, Hatta G, Halim H, Mangalik A.1998. The ecology of Kalimantan. Oxford University Press, Australia.

Sarawak